"09DIKGANG Mokgatlho o o etseng tlhoko merero ya bodiredi puso wa re le fa gona le boikuelo ba gore puso e tlhalose ka ga ditshenyegelo tse di kwa godimo tsa go dirisa badiri ba pholo ba kwa Cuba mo Afrika Borwa, go na le tlhokego ya go atolosa ditirelo tsa kalafi go lebilwe leroborobo la coronavirus.Mokhuduthamaga wa lefapha la thuto kwa Kwazulu Natal Kwazi Mshengu a re dikolo di le tharo tse di tswetsweng nakwana kwa profenseng eo ka ntlha ya fa gona le barutabana ba ba tshwaeditsweng ke Covid 19, di a phepafadiwa ka dibolaya ditwatsi le megare mme di tla bulwa gape fa gautshwane."